Atelier cu tema „Istoria și literatura: modelul unei interdisciplinarități (mereu actuale)”, la Facultatea de Litere a UB

În perioada 9-10 aprilie 2021, Facultatea de Litere a Universității din București, în parteneriat cu Școala Doctorală „Istorie. Civilizație. Cultură” a Universității „Babeș-Bolyai” din Cluj-Napoca, organizează atelierul online cu tema „Istoria și literatura: modelul unei interdisciplinarități (mereu actuale)”.
La eveniment vor participa profesori și cercetători din mai multe centre universitare și institute de cercetare academică din țară și din străinătate – Cluj, București, Iași, Târgu Mureș, Craiova, Heidelberg – istorici, filologi, antropologi și scriitori.

Conferințele plenare vor fi susținute de prof. univ. dr. Doina Ruști, scriitoare și cadru didactic la Facultatea de Litere a UB, și de prof. univ. dr. Adrian Cioroianu, istoric și cadru didactic al Facultății de Istorie a UB.
Programul integral al evenimentului poate fi consultat aici. 

Persoanele interesate să participe la secțiunile acestui atelier sunt rugați să acceseze acest link (Meeting ID: 869 8088 7890, Passcode: ubb-unibuc).
Mai multe informații despre activitățile derulate de Facultatea de Litere a UB sunt disponibile pe site-ul oficial al Facultății de Litere.
